Majáles
[bookmark: _GoBack]Mesiac máj je nielen mesiacom lásky, ale aj obdobie stavania májov a organizovania majálesov. Preto sme sa tento rok rozhodli túto peknú tradíciu obnoviť aj v našej obci a za asistencie pekného slnečného počasia sme sa stretli v nedeľu 7. mája na multifunkčnom ihrisku. O hudobnú náladu sa postaral DJ Lalik, dobrý guláš aj kapustnicu navarili Jožko a Olinka Petráňovci, takže bolo čo zjesť aj vypiť. Postretali sme sa, podebatovali, niektorí aj potancovali. Po zime sa opäť tešíme na leto a na ďalšie príležitosti sa takto spolu zase stretnúť. Ďakujeme organizátorom, dobrovoľníkom aj sponzorom. 
